พึ่งหมดประจำเดือนไปแล้วมีอะไรกับแฟนแต่เผลอแตกในแล้วแฟนรีบชักออกเลย เราเลยรีบไปล้างแล้วหาซื้อยาคุมฉุกเฉินกิน กินแล้วมีโอกาสท้องมั้ยคะ
สวัสดีค่ะ การมีเพศสัมพันธ์ในช่วงที่หมดประจำเดือนไปแล้วนั้น มีโอกาสตั้งครรภ์ได้เช่นกัน ไม่ควรพยายามทำการนับวันเพื่อคุมกำเนิดเด็ดขาด ไม่ว่าจะมีเพศสัมพันธ์ในช่วงใด ควรใส่ถุงยางอนามัยเพื่อป้องกันการตั้งครรภ์เอาไว้ตลอด หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนดังนั้นกรณีนี้มีข้อบ่งชี้การใช้ยาคุมฉุกเฉินเพื่อป้องกันการตั้งครรภ์ ยาคุมฉุกเฉินควรจะใช้ภายใน 72 ชั่วโมงหลังมีเพศสัมพันธ์ กินให้ครบและตรงเวลาตามข้างฉลากกำหนด ถ้าได้ใช้อย่างถูกต้องภายในเวลา โอกาสตั้งครรภ์จะลดลงไปได้ประมาณ 80-90%ดังนั้นโอกาสตั้งครรภ์มีได้น้อยค่ะ แนะนำสังเกตรอบเดือนอีกครั้ง หากมาช้าเกินกว่า 35 วันจากครั้งก่อนแล้ว ควรชุดตรวจครรภ์ทางปัสสาวะมาตรวจเองเบื้องต้น ซึ่งชุดตรวจให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป